**Образец № 6**

**За Обособена Позиция 1**

**Охраната на обекта е 24 /двадесет и четири/ часова, като се осигурява от екипи от по двама охранители.**

**Всеки екип извършва 12 /дванадесет/ часово дежурство, по изготвен график, съобразен с плана за охрана. Самият план включва: особености на обекта, организация на охраната, смени, въоръжение, комуникации и указания за тактика на действие при различни ситуации, данни за МПС, ако такива се използват при охраната, както и маршрутите, по които се извършва огледа. За всеки случай на задържане, използване на физическа сила, помощни средства или оръжие, охранителят уведомява органите на МВР и изготвя писмен доклад до ръководителя си.**

**Охранителната дейност с въоръжена охрана на обект „Парк Света Гора” се осъществява при строго съблюдаване на Закон за оръжията, боеприпасите, взривните вещества и пиротехническите изделия и подзаконовите нормативни актове по прилагането му, както и действащото в страната законодателство към момента.**

**Месечното възнаграждение за всички дейности по обособената позиция е в размер до 22 /двадесет и две/ минимални работни заплати.**

**За Обособена Позиция 2**

**Поръчката обхваща дейности по охрана на охрана на имуществото на физически или юридически лица и охрана на мероприятия съгласно чл. 5 от Закона за частната охранителна дейност. Извършването на тези дейности става след възлагане от страна на възложителя, при което ще бъдат уточнени конкретните обекти, мероприятия или имущество, които следва да бъдат охранявани, както и необходимия брой охранители и времетраенето на дейностите.**

**1.Фирмите-участници трябва да отговарят на изискванията на:**

* **Чл. 4, ал. 1 от Закона за частната охранителна дейност – Частната охранителна дейност се извършва само след получаване на лиценз или удостоверяване правото на лицата по чл. 2, ал. 2, т. 2 от ЗЧОД;**
* **Ал. 2 – Лицензът може да бъде за извършване на дейността на територията на цялата страна или на територията на отделни области.**
* **В комплекта документи за участие в поръчката се представя заверено копие на лиценза, издаден от компетентните органи - чл. 40 от ЗЧОД.**

**2. При организиране на охраната фирмата се задължава:**

**2.1. Охраната на обекти - недвижими имоти, е дейност по осигуряване на пропускателен режим в охранявания обект, по опазване на телесната неприкосновеност на физически лица, пребиваващи в обекта, и физическа защита от противоправни посегателства на имуществото, находящо се в него, както и по тяхното предотвратяване.**

**2.2. Да създават съответната организация за охрана и безопасност, включително чрез провеждането на задължителен ежедневен и периодичен инструктаж на охранителите.**

**2.3. Да изготвят и съхраняват правила и указания за спецификата на извършваните видове охранителна дейност, утвърдени от възложителя по договора за охрана или от упълномощен от него представител.**

**2.4. Да изготви за всеки поет обект, план за неговата охрана, който да включва:**

**- особености на охранявания обект;**

**- организация на охраната /постове, маршрути, смени, въоръжение, комуникации и указания за тактиката на действие при различни ситуации/;**

**- данни за оръжието, ако такова се използва на охранявания обект;**

**- данни за моторните превозни средства, ако такива се използват при осъществяване на охраната;**

**- данни за монтирани видеокамери, както и на аналогични технически средства или системи, позволяващи да се правят видеозаписи;**

**- правилник за пропускателния режим, утвърден от възложителя по договора за охрана или упълномощено от него лице;**

**- списък и график за работа на охранителите.**